पाएं अपने शहर की ताज़ा ख़बरें और फ्री ई-पेपरडाउनलोड करें
जनपद सभापति मोहित साहू के ट्रैक्टर को कोड़ेवा नदी में अवैध रेत का उत्खनन खनन करते तहसीलदार ममता टावरी ने पकड़ा था। इस मामले में भाजपा अर्जुन्दा मंडल के पदाधिकारियों और भाजपा जनपद सदस्य दल ने कलेक्टर के नाम अनुविभागीय अधिकारी को ज्ञापन सौंपा।
भाजपा मंडल उपाध्यक्ष और जनपद सदस्य अनिल सोनी ने कहा कि सभापति मोहित साहू ने अवैध रेत खनन के साथ अंत्योदय वर्ग के मजदूरों के साथ अन्याय किया है। अभी अंत्योदय वर्ग के लोगों को प्राथमिकता के आधार पर टीकाकरण करवाना चाहिए। उस समय एक जिम्मेदार जनप्रतिनिधि होने के नाते वे गैर जिम्मेदारी दिखाते हुए मजदूरों को भरी दोपहरी में नदी से अवैध रेत उत्खनन करवा रहे थे। उसने रेत खनन कर भारी मात्रा में रेत का भंडारण भी किया है। जिस पर उचित कार्रवाई की जाए। महामंत्री पवन सोनबरसा ने कहा कि जनप्रतिनिधि द्वारा इस तरह का अवैध कारोबार उचित नहीं है। सभापति पर एफआईआर होनी चाहिए।
पंकज चौधरी ने कहा कोरोना महामारी और लॉकडाउन में रेत निकालने पर धारा 144 के तहत कार्रवाई होनी चाहिए। मंडल अध्यक्ष प्रणेश जैन ने कहा अवैध कारोबार करने वाला जनप्रतिनिधि का निर्वाचन रद्द करें। ज्ञापन साैंपने के दाैरान जीतू गुप्ता, हेमंत साहू, मुकेश साहू, जनपद सदस्य दुर्गेश्वरी यादव, गायत्री ठाकुर, गिरधर साहू, निर्मला साहू व अन्य मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn